**Ջուլիա Մարգարեթ Քեմերոն** (անգլ.՝ *Julia Margaret Cameron*, հունիսի 11, 1815(1815-06-11)[…], Garden Reach - հունվարի 26, 1879(1879-01-26)[…], Կալուտարա, Արևմտյան նահանգ, Շրի Լանկա), վիկտորյան դարաշրջանի անգլիացի լուսանկարչուհի։

Կենսագրություն
--------------

Ջուլյա Մարգարետ Կամերոնը ծնվել է Հնդկաստանում։ Նա ՕՍՏ-հնդկական ընկերության պաշտոնյա Ջեյմս Փիթեր Փաթլի և ֆրանսիացի ազնվական Ադելինա Մարիա դե Լ’Էթանի դուստրն էր։ Երիտասարդությունն անցել է Ֆրանսիայում։ Նրա զարմուհու աղջիկը Վիրջինիա Վուլֆն է։ Մոտ 10 տարի ապրել է Լոնդոնում։ 1860-ին բնակություն է հաստատել Ուայթ կղզում։

Խոր դեպրեսիայի մեջ է ընկել գուցե այն պատճառով, որ կղզու վրա կյանքը շատ միօրինակ էր։ 1863-ին աղջիկը նրան ֆոտոխցիկ է նվիրել. այս իրադարձությունն օգնել է նրան ոչ միայն ազատվել հոգեկան խանգարումից, այլև ձեռք բերել սիրած զբաղմունք ողջ կյանքի համար։ Դրանից էլ սկսվել է նրա կարիերան, որը տևել է ընդամենը տասնմեկ տարի (1864-1875): Նա ինքնուրույն է յուրացրել կոլոդիումային թիթեղների վրա լուսանկարելու տեխնիկան և լուսանկարների երևակումը։

Ստեղծագործություն
-----------------

Առաջին անգամ ֆոտոխցիկը ձեռքն է վերցրել 48 տարեկանում։ Նրա լուսանկարչական կարիերան չնայած կարճ է տևել, այնուամենայնիվ օժտված էր էքսցենտրիկությամբ, էներգիայով և ոգեշնչմամբ, որոնք դրդեցին նրան լուսանկարել վիկտորյան դարաշրջանի մեծ մարդկանց և թույլ տվեցին նրան արտահայտել նրանց հոգևոր կողմը, ուժն ու բնավորությունն ավելի լավ, քան ցանկացած այլ պատկերահան։ Նա էական ուշադրություն է դարձրել մեծ մարդկանց գլուխներին՝ ձգտելով ցույց տալ նրանց մտքի խորությունը և միևնույն ժամանակ ցույց տալ այդ մարդկանց հանդեպ սեփական զգացմունքների ողջ զորությունը։ Նրանք իրենց ժամանակի հսկաներն էին. այդ թվում էին շեքսպիրյան դերերի փայլուն կատարող Էլեն Տերրին, Թեննիսոնը (Կամերոնը լուսանկարներով պատկերազարդել է նրա պոեմների գիրքը՝ «*Թագավորական հովվերգությունները*»), Դարվինը, Բրաունինգը, Լոնգֆելոն, սըր Ջոն Գերշելը, Ջորջ Ֆրեդերիկ Ուոթսը, Էնթոնի Թրոլոփը, Թոմաս Քարլայլը։

Նա խորապես ազդվել է Կլեմենտինա Հավարդենի ստեղծագործությունից։ Կամերոնը միշտ ձգտել է գտնել նրա հոգին, ում լուսանկարել է։ Նրա ձեռքում ֆոտոխցիկը կատարյալ գործիք էր իր ինելեկտուալ հերոսների դեմքերին բնորոշ արտահայտությունները գրանցելու համար։ Նրա ստուդիան նրա սրբերի պատկերասրահն էր. նա ստեղծել է սրբապատկերներ երկրպագելու համար։ Իսկ հասարակ մարդկանց լուսանկարները համեմատաբար անհետաքրքիր էին, դրանք պարզապես գրանցման քարտեր էին, որոնց վրա ոչինչ չկար, բացի մարդկանց ոչ այնքան հստակ դիմանկարներից, որոնց նա ակնհայտորեն չէր աստվածացնում։

11 տարիների ընթացքում նա ավելի քան 900 բավականին հետաքրքիր լուսանկարներ է արել։ Նրա կարիերան բավականին անհրապույր է ավարտվել. ամբողջ ընտանիքով տեղափոխվել են Ցեյլոն, որտեղ ամուսինը՝ Չարլզ Հայ Կամերոնն ուներ սուրճի պլանտացիա։ Այստեղ են ապրել նաև նրանց երկու որդիները։ Կամերոնը փորձել է այդտեղ ևս զբաղվել լուսանկարչությամբ, սակայն կղզում անհրաժեշտ ռեակտիվներ ու մաքուր ջուր չկար, և անհաջող փորձերից հետո նա աստիճանաբար թողել է լուսանկարչությունը։ 

Կամերոնը կյանքից հեռացել է 1879 թվականին։

Պատկերասրահ
-----------

* Ջուլյա Ջեքսոնի դիմանկարը, Կամերոնի զարմուհին և Վիրջինիա Վուլֆի մայրըՋուլյա Ջեքսոնի դիմանկարը, Կամերոնի զարմուհին և Վիրջինիա Վուլֆի մայրը
* Ավրորա. Առավոտյան աստվածուհի (Էմիլի Պեկոկ), 1873Ավրորա. Առավոտյան աստվածուհի (Էմիլի Պեկոկ), 1873
* Ջոն Գերշելի լուսանկարըՋոն Գերշելի լուսանկարը
* «Մուսայի շշուկը», 1865«Մուսայի շշուկը», 1865
* «Սուրբ ընտանիք», 1872«Սուրբ ընտանիք», 1872

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Julia Margaret Cameron (նիդերլ.)
3. 1 2 3 4 5 6 7 8 9 10 11  *Lundy D. R.* The Peerage
4. 1 2  Oxford Dictionary of National Biography / C. Matthew — Oxford: OUP, 2004.
5. 1 2  Encyclopædia Britannica
6. 1 2  RKDartists (նիդերլ.)
7. 1 2 3 4 5 6 7  Kindred Britain

Գրականություն
-------------

* Ovenden G. A Victorian album: Julia Margaret Cameron and her circle. New York: Da Capo Press, 1975
* Weaver M. Julia Margaret Cameron: 1815—1879. London: The Herbert Press, 1984.
* Ford C. Julia Margaret Cameron: a critical biography. Los Angeles: J. Paul Getty Museum, 2003

Արտաքին հղումներ
----------------

* (անգլ.) Ջուլյա Մարգարետ Կամերոն Ռոչեստերի համալսարանի կայքում
* Ֆոտո պատմություն։ Ջուլյա Մարգարետ Կամերոն Archived 2017-10-19 at the Wayback Machine.(ռուս.)
* Նկարի պատմությունը Archived 2017-10-19 at the Wayback Machine.(ռուս.)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · Internet Speculative Fiction Database · RKDartists · The Peerage · Find A Grave · WikiTree |
|  |
| Բառարաններ և հանրագիտարաններ | Բրիտանիկա · Բրոքհաուս · Կրուգոսվետ · Մեծ կատալոնական · Մեծ նորվեգական · Օքսֆորդի կենսագրական · Dictionary of National Biography · Universalis |
|  |
| 

|  Չափորոշչային վերահսկողություն |
| --- |
|  |
| BAV: ADV12231210 · BIBSYS: 90700284 · BNC: a10402706 · BNE: XX999770 · BNF: 12322233c · CiNii: DA08236383 · GND: 119362201 · GTAA: 88175 · ICCU: RAVV049745 · ISNI: 0000000081406854 · LCCN: n50031545 · LNB: 000216528 · NDL: 001274682 · NKC: jn20000700272 · NLA: 35169417 · NLP: a0000001688966 · NTA: 071073744 · NUKAT: n97086633 · LIBRIS: 218949 · SUDOC: 027343383 · VIAF: 61616074 · ULAN: 500118804 · WorldCat VIAF: 61616074 |

 |

 |